Øvelse 11: Tre **juridiske pligter**Drejebog til facilitator.

Formål med øvelsen: Øvelsen giver rådgiverne viden om, hvad underretnings-, afværge- og tavshedspligten er, og sikrer, at rådgiverne kender rådgivningens procedurer i forbindelse med forpligtelserne.

|  |  |  |  |
| --- | --- | --- | --- |
| **Klokken** | **Tid** | **Indhold** | **Forberedelse** |
|  | 10 min. | **Introduktion af øvelsen:**Fortæl, at rådgivere har tre juridiske forpligtelser, som man skal kende til. De er:* Underretningspligten
* Afværgepligten
* Tavshedspligten

Selvom underretningspligten f.eks. vil være mere aktuel for nogle rådgivninger end for andre, kan alle få en viden, som gør, at man må lave en underretning på et barn. Nævn også, hvis der er andre juridiske forpligtelser, som rådgiverne skal kende hos netop jer.Forklar, at det er de tre første forpligtelser denne øvelse handler om, og de procedurer, rådgivningen har i forbindelse med dem. Fortæl, at du nu vil afspille et lydklip med en samtale om, hvad underretningspligten er, og hvordan man skal handle på den som rådgiver. Samtidig kan rådgiverne følge med i de tilhørende slides. Efterfølgende vil I drøfte pligten i plenum.Det samme skal I gøre med de to andre juridiske forpligtelser. | Øvelsen forudsætter, at du kan:* afspille lyd fra nettet og følge med i, hvor mange sekunder lydfilen har afspillet
* og samtidig vise og skifte PowerPoint-slides.

Du kan evt. tage to computere og en ekstern højtaler i brug. |
|  | 10 min. | **Afspil lydklip om underretningspligten i plenum:**Afspil lydklip om underretningspligten og vis PowerPoint-slides i takt med, at de er relevante i klippet (jf. dokumentet ”PowerPoint-guide til facilitator til øvelse 11”).Lydklippet om underretningspligten varer 6:39 min. | Gør klar til at kunne afspille lydklip fra internettet og vise PowerPoint. Print ”PowerPoint-guide til facilitator til øvelse 11” til samtalerne. Her fremgår det, hvornår du skal skifte slide i løbet af lydklippet. Det gælder også for de to næste lydklip. |
|  | 5 min. | **Individuel reflektion:**Vis slide med spørgsmål om underretningspligt (slide 7)Bed deltagerne reflektere individuelt over spørgsmålene i fem minutter:1. Hvornår vil underretningspligten typisk komme i spil hos os?
2. Hvilke erfaringer har I med at underrette?

Uddyb spørgsmål 2 ved at give eksempler som: * Har I lavet en underretning?
* Hvad var udslagsgivende for, at det blev en underretning?
* Hvordan oplevede I det at skulle lave en underretning?
 |  |
|  | 5 min. | **Præsentation af jeres procedurer i plenum:**Forklar hvilke procedurer, I har hos jer, når det gælder underretningspligten.  |  |
|  | 15 min. | **Drøftelse af underretningspligten i plenum:**Bed deltagerne dele deres overvejelser fra den individuelle refleksion og deres erfaringer med at underrette. Fortæl, at I nu vil gå videre til afværgepligten, og at I også her vil indlede med et lydklip med tilhørende slides. |  |
|  | 10 min. | **Afspil lydklip om afværgepligten i plenum:**Afspil lydklip om afværgepligten og vis PowerPoint-slides i takt med, at de er relevante i klippet (jf. dokumentet ”PowerPoint-guide til facilitator til øvelse 11”). Lydklippet om afværgepligten varer 5:35 min. |  |
|  | 15 min. | **Drøftelse af afværgepligten i plenum:**Vise slidet med casen om afværgepligt (slide 15).Bed en rådgiver om at læse casen højt, og drøft i plenum spørgsmålet:* Hvordan bør rådgiveren i casen handle?

Et svar på casen er:* Det vil altid kunne diskuteres for og imod, om rådgiveren skal forsøge at afværge, da casens beskrivelse er så kort. Men det afgørende er, om handlingen er konkret – dvs. om det er noget, manden er i gang med. Vurdere rådgiveren, at han er det, vil hun skulle afværge. Hvis det blot er noget, han truer med, vil der ikke være pligt til at afværge.
 |  |
|  | 5 min. | **Præsentation af procedurer i plenum:**Forklar hvilke procedurer, I har hos jer, når det gælder afværgepligten.Fortæl, at I nu vil fortsætte til den sidste af de tre pligter nemlig tavshedspligten. |  |
|  | 5 min. | **Afspil lydklip om tavshedspligten i plenum:**Afspil lydklip om tavshedspligten og vis PowerPoint-slides i takt med, at de er relevante i klippet (jf. dokumentet ”PowerPoint-guide til facilitator til øvelse 11”). Lydklippet om tavshedspligten varer 3:51 min. |  |
|  | 15 min. | **Drøftelse af tavshedspligten i grupper:**Vis casen om tavshedspligt (slide 19). Bed rådgiverne om at sætte sig sammen tre og tre, læse casen på slidet og drøfte:1. Hvordan kan rådgiveren i casen tale med sine kollegaer om samtalen uden at bryde sin tavshedspligt?
2. Har I selv været i tvivl om, hvordan I overholder tavshedspligten i forbindelse med supervision og faglig sparring?
 |  |
|  | 5 min. | **Præsentation af retningslinjer i plenum:**Forklar hvilke retningslinjer, I har hos jer, når det gælder tavshedspligten – herunder hvordan rådgivere kan dele deres oplevelser under supervision og faglig sparring uden at bryde tavshedspligten.  |  |
|  | 30 min. | **Opsamling i plenum:**Opsummér på øvelsen ved at fortælle, at I nu har hørt om og drøftet underretnings-, afværge- og tavshedspligten og de procedurer, som I har i rådgivningen.Spørg rådgiverne, om der er noget, de er usikre på i forbindelse med de tre forpligtelser? Spørg også, om der er noget, rådgivningen kan gøre, som vil gøre det lettere for rådgiverne at forstå og handle på de tre juridiske forpligtelser? |  |